Document ID: /roh_data/filtered/fineweb-2-filterrobots_roh.jsonl.gz/8392

Passa la mesadad dals 49 schurnalists mazzadas quest onn èn vegnids per la vita en tschintg pajais: Siria, Mexico, Afganistan, Pakistan e Somalia. In pajais paschaivel sco il Mexico è per schurnalistas e schurnalists uschè malsegir sco la Siria nua ch'i dat il mument ina guerra civila. Cumpareglià cun l'onn 2018 cun 86 schurnalists mazzads è il dumber marcantamain pli bass quest onn.
400 schurnalists arrestads
Bunamain la mesadad dals 400 schurnalists arrestads sajan en praschun en la China, l'Egipta e l'Arabia Saudita, uschia scriva l'organisaziun «Reporters senza cunfins». Là hajan las regenzas augmentà il squitsch sin persunas da las medias. Vitiers vegn che bunamain la mesadad da tuttas schurnalistas e schurnalists sesan senza plant u senza sentenzia en praschun.
Fin l'entschatta december èn sin l'entir mund 57 schurnalists vegnids rappinads.
RTR novitads 06:00